РЕПУБЛИКА СРБИЈА

ГРАД НИШ

ВЕЋЕ ГРАДСКЕ ОПШТИНЕ НИШКА БАЊА

Број:

Датум: 12.01.2022. год.

У складу са чланом 5. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС“, бр. 16/2018), чланом 8. Одлуке о поступку доделе и контроле коришћења средстава за подстицање програма или недостајућег дела средстава за финансирање програма од јавног интереса које реализују удружења бр. 06-60/4-2019-01 од 17.12.2019. године и члана 7. Правилника o финансирању и суфинансирању програма и пројеката цркава и верских заједница из буџета Градске општине Нишка Бања број 24/3-2020-03 од 27.02.2020. године Веће Градске општине Нишка Бања, на седници одржаној дана 12.01.2022. године, расписује

**ЈАВНИ ПОЗИВ ЗА**

**ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА**

**ЦРКАВА И ВЕРСКИХ ЗАЈЕДНИЦА ИЗ БУЏЕТА ГРАДСКЕ ОПШТИНЕ НИШКА БАЊА**

1. **ЈАВНИ ИНТЕРЕС**

Расписује се Јавни позив за за програме и пројекте цркава и верских заједница на подручју Градске општине Нишка Бања који се реализују у 2022. години у области:

* изградња или обнова верских објеката;
* адаптација или реконструкција верских објеката;
* инвестиционо и текуће одржавање верских објеката.
1. **УСЛОВИ КОЈЕ УДРУЖЕЊЕ ПРЕДЛАГАЧ ПРОГРАМА ТРЕБА ДА ИСПУНИ**

 Право подношења пријаве на Јавни конкурс имају традиционалне цркве и традиционалне верске заједнице на подручју Градске општине Нишка Бања, које су регистроване у складу са Законом о црквама и верским заједницама. (Традиционалне цркве су оне које у Србији имају вишевековни историјски континуитет и чији је правни субјективитет стечен на основу посебних закона, и то: Српска Православна Црква, Римокатоличка Црква, Словачка Евангеличка Црква а.в., Реформатска Хришћанска Црква и Евангеличка Хришћанска Црква а. в. Традиционалне верске заједнице су оне које у Србији имају вишевековни историјски континуитет и чији је правни субјективитет стечен на основу посебних закона, и то Исламска верска заједница и Јеврејска верска заједница).

1. **ИЗНОС СРЕДСТАВА ПЛАНИРАН ЗА ФИНАНСИРАЊЕ И СУФИНАНСИРАЊЕ ПРОГРАМА**

Укупан износ средстава планиран из буџета Градске општине Нишка Бања за финансирање/суфинансирање програма и пројеката цркава и верских заједница по позиву износи 4.700.000. динара.

1. **ТРАЈАЊЕ ПРОГРАМА**

Средства се додељују за програме и пројекте који ће трајати најдуже до 31. децембра 2022. године.

1. **КРИТЕРИЈУМИ ЗА ИЗБОР ПРОГРАМА**

Избор програма који ће се финансирати средствима буџета Градске оптине Нишка Бања вршиће се применом следећих критеријумима :

* циљеви који се постижу реализацијом пројекта: обим задовољавања јавног интереса, степен унапређења стања у области у којој се пројекат спроводи;
* референце пројекта: област у којој се реализује пројекат, дужина трајања пројекта, број корисника-верника према којима је усмерен пројекат;
* капацитет за реализацију пројекта;
* досадашња искуства у реализацији пројеката;
* законитост и ефикасност коришћења средстава и одрживост ранијих програма: ако су раније коришћена средства буџета, да ли су испуњене уговорне обавезе.

Критеријуми за доделу средстава за пројекте обнове и одржавања верских објеката, поред наведених у претходном ставу, су:

* категоризација верског објекта као културног добра (изузетан значај, велики значај, споменик културе);
* степен угрожености верског објекта;
* значај верског објекта за културу, уметност, историју и сл. уколико верски објекат није утврђен за споменик културе, али је у поступку припреме за проглашење или је добро које ужива претходну заштиту.

Појединачни пројекти по сваком од критеријума могу бити бодовани са највише 20 бодова.

1. **ОБАВЕЗНА КОНКУРСНА ДОКУМЕНТАЦИЈА КОЈУ ТРЕБА ДОСТАВИТИ**

 Учесник конкурса обавезан је да достави следећу документацију:

1. **Попуњен образац пријаве** на конкурс;
2. **Апликациони формулар** (Електронска верзија апликационог формулара се може преузети на званичној веб страници Градске општине Нишка Бања: www.goniskabanja.org.rs или узети копију апликационог формулара у просторијама ГО Нишка Бања. Сваки други начин аплицирања је неприхватљив).
3. доказ да подносилац пројекта има статус правног лица, тј. да је регистрован у складу са Законом о црквама и верским заједницама;
4. доказ да се пројекти реализују искључиво на подручју Градске општине Нишка Бања
5. oдлуку цркве или верске заједнице о изградњи, адаптацији или реконструкцији верског објекта за који се конкурише;
6. доказ о добијеним потребним дозволама и сагласностима надлежних органа предвиђеним законом и прописима који регулишу ову област (за пројекте изградње, одржавања и обнове верских објеката);
7. писану изјаву о суфинансирању, односно уговор о партнерству (уколико постоји).

Саставни део пријаве је и изјава одговорног лица да су сви подаци наведени у пријави истинити и тачни и да ће додељена средства (уколико буду додељена) бити наменски утрошена и да ће у законском року бити достављен извештај о реализацији пројекта са пратећом финансијском документацијом, да ће током реализације пројекта у публикацијама и другим медијима бити назначено да је реализацију подржала-финансирала Градска општина Нишка Бања

1. **НАЧИН ПРИЈАВЉИВАЊА НА КОНКУРС**

Оверен и одштампан Образац пријаве са обавезном пратећом конкурсном документацијом доставља се у затвореној коверти са назнаком:

**Пријава на јавни позив за финансирање/суфинансирање пројеката и програма цркава и верских заједница из буџета ГО Нишка Бања за 2022. годину, уз назнаку**

**„НЕ ОТВАРАТИ ПРЕ САСТАНКА КОМИСИЈЕ**

**ЗА ОТВАРАЊЕ ПРЕДЛОГА ПРОЈЕКАТА“**

и истакнутим називом подносиоца пројекта, на пошти или писарници Градске општине Нишка Бања на адреси:

**ГРАДСКА ОПШТИНА НИШКА БАЊА**

**КОНКУРСНА КОМИСИЈА**

**ШКОЛСКЕ ЧЕСМЕ ББ, 18205 НИШКА БАЊА.**

Конкурсна документација може се преузети на интернет страници Градске општине Нишка Бања: [www.goniskabanja.org.rs](http://www.goniskabanja.org.rs)

За додатне информације можете се обратити на број телефона 062 80 14 286 или путем електронске поште на адресу marinajovic77@gmail.com

1. **РОКОВИ ЗА ПОДНОШЕЊЕ ПРИЈАВА НА ЈАВНИ КОНКУРС И ОДЛУЧИВАЊЕ О ДОДЕЛИ СРЕДСТАВА УДРУЖЕЊИМА**

Јавни позив траје од 13.01.2022. године до 27.01.2022. године.

Пријаве предлога програма односно пројеката примају се до 27.01.2022. године до 15:30 часова.

НЕПОТПУНЕ И НЕБЛАГОВРЕМЕНЕ ПРИЈАВЕ СЕ НЕЋЕ РАЗМАТРАТИ.

Листу вредновања и рангирања пријављених програма и пројеката у року који не може бити дужи од 60 дана од дана истека рока за подношење пријава, утврђује конкурсна комисија, која се објављује на званичној инернет страници ГО Нишка Бања и на огласној табли ГО Нишка Бања.

Учесници имају право увида у поднете пријаве и приложену документацију у року од три дана од дана објављивања листе.

На ранг листу листу учесници конкурса имају право приговора у року од 8 дана од дана њеног објављивања.

Одлуку о приговору комисија доноси у року од 15 дана од дана њеног пријема.

Право приговора не задржава извршење одлуке о избору програма или пројеката за доделу бесповратних средстава.

Одлуку о избору програма и пројеката којима се из буџета Градске општине Нишка Бања додељују средства за подстицање програма и пројеката или недостајућег дела средстава за финансирање програма и пројеката, Веће Градске општине Нишка Бања доноси у року од 30 дана од дана истека рока за подношење приговора, која се објављује на званичној инернет страници ГО Нишка Бања и на огласној табли ГО Нишка Бања.

Учесници конкурса којима је одобрен мањи износ од тражених средстава, дужни су да у року од осам дана од дана обавештења доставе ревидиране износе структуре трошкова програма/пројекта који су наведени у Пријави за јавни позив, сходно висини додељених средстава, односно обавештење о томе да ли одустају од средстава која су им додељена.

На полеђини коверте навести „Ревидирани програм/пројекат“, назив и адресу удружења.

**ВЕЋЕ ГРАДСКЕ ОПШТИНЕ НИШКА БАЊА**

 Председник

 Душан Живковић